Brian anachora kwa kutumia kalamu ya wino

Brian ambaye makazi yake ni Mbeya ,nyanda za juu kusini mwa Tanzania anasema kuwa hakuwa anaona thamani ya uchoraji wake kuwa ni jambo ambalo linaweza kumpatia fedha.

Awali alikuwa anachora na kuzipanga picha zake nyumbani kwake tu lakini sasa ameanza kuziweka mtandaoni,jambo ambalo lilimshangaza sana kwa jinsi watu wengi walivyopenda picha hizo licha ya kuwa soko halioni haswa katika mazingira yanayomzunguka .

"Natamani sana sanaa yetu iongezeke thamani ,watu wawe na muamko,nadhani wadau wa sanaa wanaweza kusaidia sana katika jambo hili kwanza kwa kuanza kusambaza picha ambazo tunazichora maana zina ujumbe tofauti na picha za ajabu zinazosambaa mitandaoni ilimradi tu waandike ni nani aliyechora" Brian anasema.

Brian Rugangira

'Wanapenda kuchorwa wao wenyewe'

Sanaa ya ufundi ambayo inajumuisha uchoraji, upakaji rangi picha, uchongaji na utengenezaji wa mapambo mbalimbali ya  asili ni utamaduni ambao ulianza nchini Tanzania takribani miaka... Endelea na makala kwa vibambo vingine 4000 isizidi:
5000 iliyopita,sanaa hii ilianza nchini Tanzania katika michoro ya mapango ya Kondoa Irangi.

Kwa miongo kadhaa, Tanzania imejulikana kwa umahiri wa uchoraji wa picha licha ya kuwa Watanzania wenyewe wametajwa kujiona kuwa sio walengwa husika.

Picha za Tingatinga ni miongoni mwa sanaa maarufu sana nchini humo, tangu miaka ya sabini na kadri muda unavyozidi,ubunifu wa picha pia unakua kila kukicha.

Pamoja na  utajiri mkubwa wa kihistoria katika upande wa utengenezaji na uuzaji wa picha hizi, bado thamani ya sanaa hiyo ya uchoraji ina muamko hafifu kutoka kwa wazawa.

Masoud Kibwana anasema Watanzania wanapenda picha zinazowaonesha wao

Masoud  Kibwana ni mchoraji wa kutumia rangi mbalimbali ,yeye anasema picha zake zimewalenga watu wote,wageni na wenyeji lakini anasema asilimia kubwa ya wateja wake ni wageni.

Masoud anadhani hii ni kutokana na mtazamo wa muda mrefu wa baadhi ya wazawa kwamba michoro ni kwa ajili ya wazungu.

Wengine husema gharama ni kikwazo kinachowafanya watanzania wengi wasinunue bidhaa zao lakini anashangaa kwamba wapo Watanzania ambao huwa wananunua picha iliyotengenezwa China kwa gharama kubwa zaidi.

Masanja mchoraji ametupilia mbali penseli na rangi katika uchoraji na kuhamia kwenye moto

Na hali hii inapelekea wasanii wengi katika fani hiyo kuamua kuchora vitu ambavyo vinawavutia  watalii kwa kuwa wao watanunua kwa bei nzuri na soko kuendelea kuwalenga wao zaidi, Masoud aliongeza

"Nadhani kwamba picha tunazozichora Watanzania hawazipendi ,kwa kuwa wengi wetu tunachora picha za asili yetu mfano kama picha za wamasai,nyumba za zamani na yani picha zile zinazomuwakilisha muafrika na wao wanapenda picha za mtazamo tofauti".

Picha aliyechora Masoud Kibwana

Masoud anasema kwa utafiti aliofanya amegundua kuwa Watanzania wanapenda picha ambazo zinaonesha uhalisia wa kitu fulani cha sasa.

Mfano sasa hivi wengi wanapenda kuchorwa wao wenyewe au ndugu zao wa karibu lakini sio kununua picha cha kufikirika ambazo zinatengenezwa na wasanii wengi.

"Ila kwa ujumla pia hii ni tabia tu...